AJAVAATLEJAD Amir Tsarfati & Jonathan Hessen
Shalom ja tere tulemast saatesarja Ajavaatlejad!
Olen Jonathan Hessen. Galileast, Põhja-Iisraelist
ühineb meiega Amir Tsarfati. Kuidas läheb?
Shalom, Jonathan. Tänan, hästi. - Tore kuulda.
Alustame palvega ja asume seejärel teemade kallale.
Maailmas toimub mitmesuguseid asju.
Kontroll on siiski Jumala käes. Palume Tal ühineda.
Aitäh, Isa, et Sina tõesti kontrollid kõike.
Kuulutad lõppu algusest peale, iidsetest aegadest asju,
mida pole veel sündinud. Sinu nõu jääb ja teed kõik, mida tahad.
Aitäh, et iidsed prohvetid
suutsid Püha Vaimu väe ja tarkusega kirjutada asjadest,
mis toimuvad praegu või juhtuvad varsti.
Me ei pea kartma või paanitsema,
vaid usaldama Sind, et Sina kontrollid kõike.
Juhata seda saadet ja tõmba inimesi enda poole,
meie Messia Jeesuse päästvasse tundmisse.
Lase neil kogeda rahu, mis ületab kõik arusaamise,
selle kindluse põhjal, et Tema valitseb.
Täname ja õnnistame Sind. Tema nimel, aamen.
Alustame Psalmiga.
Me kõik vajame julgustust.
Alustame Psalmist 23.
Loen esmalt heebrea keeles ja jätka sina inglise keeles. - Selge.
"Taaveti laul. Issand on mu karjane, mul pole millestki puudust.
Haljale aasale paneb ta mind lebama, hingamisveele saadab ta mind;
tema kosutab mu hinge. Ta juhib mind õiguse rööbastesse oma nime pärast.
Ka kui ma kõnniksin pimedas orus, ei karda ma kurja,
sest sina oled minuga; su karjasekepp ja su sau, need trööstivad mind.
Sa katad mu ette laua mu vastaste silma all;
sa võiad mu pead õliga, mu karikas on pilgeni täis.
Ainult headus ja heldus järgivad mind kõik mu elupäevad
ja ma jään Issanda kotta eluajaks."
"Jehoova on mu karjane, mul pole millestki puudust!
Haljale aasale paneb ta mind lebama,
hingamiseveele saadab ta mind;
tema kosutab mu hinge!
Ta juhib mind õiguse rööbastesse oma nime pärast!
Ka kui ma kõnniksin surmavarju orus,
ei karda ma kurja, sest sina oled minuga;
su kepp ja su sau, need trööstivad mind!
Sa katad mu ette laua mu vastaste silma all;
sa võiad mu pea õliga, mu karikas on üleni täis!
Ainult headus ja heldus järgivad mind kõik mu elupäevad
ja ma jään Jehoova kotta eluajaks!"
Mind kõnetab alati see,
et Jumal juhib meid õigele teele
oma nime pärast, mitte meie.
Kui tegutseme
Kristuse järgijaina ja Kõigekõrgeima lastena,
teeme seda maa peal esindades Teda.
Ütled alati, et oleme Tema saadikud
taeva kuningriigi heaks.
Seepärast kõik, mida ütleme ja teeme, kõik meie sammud,
teeme kuningriigi heaks ja oma taevase Isa auks.
On huvitav, et heebrea keeles ei öelda "õige tee",
vaid "õigsuse ring", ma'agalei tsedek.
Üksnes kõrbes olles mõistab, mida see tähendab.
Taavet kirjutas selle kõrbes Issanda, oma rahva karjase kohta.
Taavet tunnistab siin Jumalat oma Karjasena.
Kui minna Juuda kõrbe, mitte kaugel sealt, kus elad,
võib näha, kuidas lambad ja kitsed jätavad maha ringe,
kui küngastel söömas käivad.
Jumala õigsusel pole algust ega lõppu.
See on otsekui ring.
Inglise keeles räägitakse õigsuse teest,
aga heebrea keeles öeldakse ma'agalei tsedek,
õigsuse ringidesse. See on kaunis. - Aamen.
Maailmas toimub hetkel nii mõndagi.
Palju tüli ja sõdu.
Mitmeid sõdu ja kuuldusi sõjast.
Esineb rohkesti loodusõnnetusi.
Kuu alguse poole oli Jaapanis maavärin.
Seal anti tsunamihoiatus. Värinaid mh Põhja-Iisraelis.
Inimesed annavad maad frustratsioonile.
Muidugi on kõikjal maailmas tunda koroonaviiruse tagajärgi,
kuigi need pole enam nii jõulised,
peamiselt siiski sõdade mõju tõttu,
millest olulisim rahvusvahelisel tasemel
on Venemaa ja Ukraina olukord.
See on selgelt osa globaalsest geopoliitilisest võimuvõitlusest.
2021. a jaanuaris
vaatas Hiina välisminister Wang Yi
USA välisministrile Tony Blinkenile otse silma
ja ütles, et riikide vahel käib strateegiline võimuvõitlus.
Kõik see vormib tasapisi uusi koalitsioone
ja vägede reorganiseerumist eri maailma paigus.
Mõned riigid on blokke moodustamas.
Nad on teatanud, et ei panusta enam ainult ühele kaardile.
Üheks näiteks on siin Egiptus.
Juba Obama valitsuse ajal
ütles välisminister Sameh Shoukri, et Egiptus vaatab ka mujale -
Obama valitsuse asemel Venemaa ja Hiina poole.
Sarnast trendi näeb nüüd Saudi Araabias
USA jaheda kohtlemise tõttu.
Nüüd sihib seegi ida suunas ja uurib muid võimalusi.
Kas see kõik on kooskõlas Piibli prohveteeringute ja Sõnaga?
Absoluutselt.
Oleme rääkinud siin saates palju sellest,
et Iisraeli rünnatakse põhjast,
sellest Hesekieli sõjast.
Selles sõjas näeme kahtlemata,
et rünnakut juhib Rosh, kes on usutavasti Venemaa.
Seal räägitakse ka sellest,
et kõik teised riigid ja maad
ei peata seda, vaid üksnes protestivad selle vastu.
Ehk tänapäeva kaardil peab tekkima mingi muutus,
nii et Venemaa saab tullla siia Iisraeli ründama
ja et näiteks Ameerika ei tee midagi muud
peale protesteerimise, sanktsioonide jms.
Meenutan sedagi, mida Jeesus ütles jüngritele Õlimäel,
Matteuse 24. peatükis, kui ta kirjeldas lõpuaegade sündmusi.
Ta ütles: "Aga kui te kuulete sõdadest ja sõjasõnumeid,
siis vaadake, et te ei ehmu."
Kas pole huvitav? Ütlesid alguses,
et paljud muretsevad ja on närvis.
Kuid Jeesus ütles jüngreile, et kui need päevad tulevad,
vaadake, et te ei ehmu.
Mõistke, et see peab juhtuma.
Me ei tea ette, mis tuleb.
Meil pole sama perspektiivi mis Temal.
Jumal oli, on ja jääb.
Ta tunneb tulevikku ja ajalugu.
Ta teadis juba,
kui jüngritega rääkis,
et lõpp näeb välja selline.
Ta kirjeldab siin lisaks sõdadele taude, maavärinaid jms.
Kas loeme selle kiiresti ette? - Loen Matteuse 24, alates salmist 3.
"Aga kui Jeesus istus Õlimäel,
astusid jüngrid ta juurde ja küsisid omavahel olles:
'Ütle meile, millal see kõik tuleb
ja mis on sinu tulemise ja selle ajastu lõpu tunnustäht?'"
Nad nägid Jeesust Tema esimese tulemise ajal.
Nad küsisid Temalt juba siis lõpuaegade kohta.
Neil oli selge teadmine, et see polnud toona, 2000 aasta eest.
Pidi tulema midagi veel suuremat. Nad tundsid prohveteeringuid,
mida Sakarja, Hesekiel, Jesaja ja Jeremija olid kirjutanud.
"Ja Jeesus vastas neile: 'Vaadake, et keegi teid ei eksitaks!'"
Lõpuaegadel on palju eksitamist. Palju libauudiseid ja valeinfot.
Näeme seda ka praeguses sõjas.
"Sest paljud tulevad minu nime all, öeldes: 'Mina olen Kristus!'
ja eksitavad paljusid."
Maailmas on olukordi, kus inimesi peetakse messiateks.
Osa väidavad, et nad ongi.
Ta ütleb: "Aga kui te kuulete sõdadest ja sõjasõnumeid,
siis vaadake, et te ei ehmu, sest see kõik peab sündima,
kuid veel ei ole lõpp käes."
Ta ütleb, et need asjad peavad juhtuma. "Olen seda näinud.
See pole võib-olla. Te ei saa seda muuta. Need asjad peavad sündima."
"Sest rahvas tõuseb rahva vastu ja kuningriik kuningriigi vastu."
Kreeka keeles 'rahvas' on etnos.
See ei pruugi olla kaks võitlevat riiki,
vaid ühe riigi rahvad omavahel.
Ja seejärel kuningriik kuningriigi vastu, nagu superriigid.
Ta jätkab: "Ja on näljahädasid." See hõlmab ka viirusi, nagu Covid.
"Ja paiguti on maavärinaid.
See kõik on aga sünnitusvalude algus."
Ise usun, et me pole enam siin viletsusajal,
mida kirjeldavad Taaniel, Jeremija ja teised.
Kuid oleme siin ja näeme sünnitusvalude algust.
Ta ütleb, et kui näete seda, vaadake, et te ei ehmu.
Iisraeli ootavad rasked ajad.
Piibel nimetab seda Jaakobi viletsuseks.
Maailmas tulevad mureajad. Seda nimetataksegi katsumusajaks.
Kas võiksid selgitada ka salmi 9?
Selles öeldakse: "Siis antakse teid ahistusse ja teid tapetakse
ja te saate kõigi rahvaste vihaaluseks minu nime pärast.
Ja siis taganevad paljud ja reedavad üksteist ja vihkavad üksteist."
Siin näeb kindlasti tagakiusamist.
Aga ka seestpoolt, mitte üksnes väljast.
Näib, et Kristuse Ihu lõhestub.
Kristlus pole populaarne.
Kui keegi väidab, et kristlased hakkavad maailma kontrollima
ja valmisama maailma Kristuse naasmiseks, pole see piibellik.
Juhtub see, mida salmis 9 lugesime.
Mõistate, "et seda Kuningriigi evangeeliumi
kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Siis hakkab Ta kirjeldama viletsusaja sündmusi Iisraelis.
Ta kirjeldab, mis saab kogudusest enne seda.
On väga huvitav, et kõigis neis asjades
ütleb Jeesus meile: "Ärge ehmuge."
Ta ütleb meile, et see on alles sünnitusvalude algus.
Sünnitusvalud oleks nagu alanud,
kuid see pole veel sünnitus ise,
kus Jumal mõistab maailma üle kohut. See pole veel see.
Näeme sünnitusvalusid. Tunneme sünnitusvalusid.
Aga kui teame, et Ta viib meid siit ära,
enne kui maailma üle kohut mõistab,
ja kui tead, mis maailma ja meiega juhtub, sa ei karda.
Mure tekib siis, kui asjad sassi ajada
ja kontekstist välja võtta.
Näiteks koroonast ei räägi enam keegi.
Sellest jahvatati kaks aastat, et see on viletsusaeg
ja vaktsineerimine on metsalise märk. Kõik võeti kontekstist välja.
Ja nüüd on hambus järgmine asi. Ta ütleb: "Ärge ehmuge.
See peab sündima. Tean ja olen näinud, et need asjad sünnivad.
Jumal oma tarkuses, väljaspool aega, näeb kõike.
Mu hea sõber, pastor Chuck Smith ütles,
et oleme nagu pealtvaatajad paraadil, kuid istume tee ääres.
Näeme paraadivankreid ükshaaval tulemas.
Jumal näeb ülevalt tervet paraadi.
Ta näeb algust ja lõppu. Meie, inimesed, näeme killu korraga.
Võime näha siin, et see peab sündima,
kuid see pole lõpp.
See on alles sünnitusvalude algus. Meil kästakse mitte karta.
Amir, 1. Timoteuse 2:1-4.
Kristuse Ihu näib olevat hetkel liialt politiseeritud.
Näib, et peame meeles pidama vajaduse,
et isegi kui põlgaksime oma juhtide tegevust,
oleksime tusased ega mõistaks
enamikku otsustusprotsessist
konfliktide ajal
ja ka rahu ajal,
peame meeles pidama 1. Timoteuse 2:1-4 sõnumit.
"Ma kutsun siis üles anuma,
palvetama, tegema eestpalveid ja tänupalveid kõigi inimeste eest,
kuningate ja kõigi ülemuste eest,
et me võiksime elada vaikset ja rahulikku elu
kõiges jumalakartuses ja väärikuses.
See on hea ja meeldiv Jumala, meie Päästja silmis,
kes tahab, et kõik inimesed pääseksid ja tuleksid tõe tundmisele."
- Aamen. Kas näed Jumala südant?
Võrdle seda inimkonna reaalsusega. Jumal tahab,
et kõik saaksid päästetud ja elaksime rahus.
Aga inimesed püüavad alati sõdida. Kuuleb sõnumeid sõjast.
Ta teab, et see juhtub.
Kõigume maailma kalduvuste ja Jumala tahte vahel,
ja peame valima, kas teha, mida Jumal tahab,
või tahame minna kaasa sellega, mida maailm teeb.
Kahe aasta jooksul on liiga paljud kristlased läinud kaasa sellega,
mille vastu maailm tahab, et nad protesteeriksid ja oleksid,
ega tee seda, mida käsib Jumala Sõna.
See suurepärane kirjakoht ütleb, et Jumal ei taha sõda
ega verevalamist. Ta ei taha, et inimesed põrgusse läheksid.
Ta tahab, et kõik pääseksid
ja tuleksid tõe tunnetusele.
Tõde vabastab.
Tõde annab rahu, mis ületab kõik arusaamise.
Tõde annab kirjeldamatu rõõmu.
Tõde annab imelisi asju, elu ja ülikülluslikkuse.
Maailm pakub vaid surma, sõda
ning kõiki patu ja mässu kõrvaltooteid.
Meid tänapäeva usklikke tõmmatakse täitma Jumala käske
ja samas veab meid ka maailm.
Küps kristlane taotleb alati rahu, mitte sõda.
Ma ei mõtle, et kui keegi tuleb tapma, tuleb öelda: "Lase käia."
Mõtlen et pole vaja osaleda sõdades, mis pole meie sõjad.
Olulisim kõigest muust
on jagada tõe evangeeliumi,
et inimesed saaksid päästetud
ja leiaksid kaootilises maailmas rahu.
Maailm on 2,5 aastaga mõistuse kaotanud.
Me kõik näeme seda.
Aga Jumala Sõna on sama eile, täna ja igavesti.
See on ainus asi, mis võib anda vähemalt mulle rahu,
stabiilsust ja lootust siin maailmas.
Jumala Sõna ja tõotused.
Seda ei saa anda Iisraeli, USA, Euroopa või Venemaa juhid.
Mitte keegi; ei armeed, parlamendid ega valitsused.
Need kõik valmistavad meile pettumuse.
Jumala Sõna aga mitte iialgi. Tema on sama eile, täna ja igavesti.
Tema tõotused on jah ja aamen.
Ärgem unustagem ka Jesaja 9:5-6.
"Sest meile sünnib laps, meile antakse poeg,
kelle õlgadel on valitsus
ja kellele pannakse nimeks Imeline Nõuandja,
Vägev Jumal, Igavene Isa, Rahuvürst.
Suur on valitsus ja otsatu on rahu Taaveti aujärjel
ja tema kuningriigi üle, et seda kinnitada
ja toetada kohtu ja õigusega, sellest ajast ja igavesti.
Vägede Issanda püha viha teeb seda." Tänu Jumalale!
See kirjakoht kirjeldab Jeesuse esimest ja teist tulemist.
Ta tuli lapsena, pojana, kes meile anti.
Aga kui Ta naaseb valitsema,
"on valitsus suur ja rahu otsatu."
Esimene tulemine oli see, kui Jeesus lapsena sündis.
Teine tulemine on Jeesuse valitsus maa peal ja 1000-aastane rahu.
Asume nende kahe sündmuse vahelises ajas.
Tõotus on järgmine - kui oled Temaga osaduses,
on sul rahu, mida annab Püha Vaim,
aga ka sõna otseses mõttes rahu maailmas,
kui Tema valitseb. Kust?
Taaveti troonilt, Jeruusalemmast Iisraelist.
Mitte kusagilt mujalt. Ta valitseb füüsiliselt.
Kui tahad olla selle riigi osa, tuleb Ta esmalt valida nüüd.
Tuleb järgida Teda ja anda oma elu Talle nüüd.
See on võit igal juhul. Saad mõistust ületava rahu nüüd
ja osaled kaunis, kadumatus kuningriigis
Taaveti troonilt, teises tulemises.
Aamen. Kuu alguses olin ühes meie saates.
See võis olla "Toimetajad Sõna ääres". Yair küsis minult
teatud ida ja lääne vaheliste aktuaalsete sündmuste kohta.
Praegu on moodustumas bipolaarne süsteem.
Või vähemalt Venemaa ja Hiina püüavad seda edendada.
Geopoliitika on globaalne, aktiivne rinne.
Seal on muidugi mitmeid rindeid.
See on nagu mitmekihiline malemäng,
mida nood kaks maailmakorda mängivad.
Kui vaatan läänt, on suur osa otsustamisest
möödunud aasta jooksul
kuni Venemaa ja Ukraina konfliktini
ja ka mujal
joondunud peamiselt selle järgi,
et puudub tahe end ohverdada.
Suutmatus tunnistada ohverdamise vajadust,
et tuleks tõeline vabadus
ja tõeline vundament,
mis on sünnitanud demokraatia ja sellega seotud väärtused.
Nende asemele on tulnud wokeness- ja cancel-kultuur.
Need ei suuda enam samastuda selliste ohvritega,
mida on teinud varasemad põlvkonnad,
meie vanavanemad ja vanemad,
või osa meist oma ajal.
Kui asja vaadelda,
on suutmatus samastuda sõnaga 'ohver'
peamisi põhjuseid
minu arusaamise järgi
sellele, miks inimesed Kristuse hülgavad.
Mis on Kristus ilma ohvrita
ja mõistmata, kui tähtis
on see ainus tegu, kui Jumal ohverdas oma Poja
armastusest maailma vastu,
et inimesed võiksid saada päästetud oma ainsa Poja kaudu.
Olukord on muidugi väga kurb.
See on sama palju vaimne kui füüsiline. Need langevad ühte.
Meil on veel paar minutit.
Millele peaksime keskenduma? Kuidas palvetada olukorra eest
ja ka mõju avaldada?
Esmalt, nagu lugesime 1. Timoteose 2. peatükist,
peame kindlustama, et meie asjad on reastatud Piibli,
mitte maailma tähtsusjärjestuse alusel.
Teisisõnu, pole meie asi osaleda sõdades,
mis ei kuulu meile.
Meie töö on kuulutada evangeeliumi kuuldavalt ja selgelt,
et võimalikult paljud pääseksid. Peame tegema tööd seni,
kuni Ta tagasi tuleb. Tuleb meeles pidada, et maailm jälgib meid.
Jeesus ütleb: "Ärge kartke" seepärast, et kõik teised kardavad.
Meid tuntakse Tema jüngritena
esmalt omavahelisest armastusest,
ja teiseks rahust, mis ületab kõik tunnetuse.
Ta ütles, et see on rahu, mida ei anna maailm.
Ta ei anna rahu, mida annab maailm, vaid oma rahu.
Tahan, et usklikud mõistaksid, et me pole veel kuulnud viimast sõna.
See, mida praegu näeme, on alles viletsuse ja sünnitusvalude algus.
Tahan, et inimesed hoiaksid kinni Jumala tõotustest.
Need asjad on ette räägitud. Ja keskendugem Isa asjadele.
Aamen. See on väga julgustav.
Jumal kontrollib kõike selles praeguses keerukas olukorras.
Aitäh, et võtsid täna aega
ja jagasid meiega taas oma tarkust ja arusaamist
Jumala plaanide ja Sõna kohta.
Peatse kohtumiseni!
Aitäh, head vaatajad!
Palvetage olukorra ja erinevate väljakutsete eest.
Võta ühendust nendega, kes on rahutud. Julgusta neid.
Näita oma keskkonnale enda kaudu Kristuse armastust.
Ja palveta rahu Jeruusalemmale ning päästet Iisraelile.
Jumala õnnistust! Järgmise korrani! Shalom.
Tõlge: Monika Jaaguri